Ma nenna-d ungal, ad d-nini tira, deg tsekla taqbaylit d aԑeddi seg timawit γer tira i d yebdan seg yimsuda imezwura i d-isilleγ uγerbaz arumi. Tira, teḥrez aṭas n tsekla timawit, yerna teslal-d ayen iwumi isemma Chaker tasekla tatrarit ladγa s tira n Belɛid At Σli, d ayen i izemren ad ijerred tasekla taqbaylit deg tegraγlanit akked tatrart: «Idles qrib-atrar, d tsekla qrib-tatrart tamaziγt (taqbaylit) ɛerḍen xersum seg 1945, ad rren tamaziγt d allal n usenfali d usnulfu am imussuyen n tedmi n umaḍal atrar d yidles agraγlan». 17